ريزين
د ريزين بيولوژي او په لاس راوړل
ريزين د ستن پاڼو ونو(Needle leaves trees)په مخصوصو انواعو کې چې د ريزين کانال (Resin canal) په نوم سره ياديږي توليديږي او دغه کانالونه په درې(۳) مهمواو عمده ډولونو ويشل شويدي چې په لاندې ډول سره دي. الف ـ د ريزين کانالونه په لرګينو نباتاتو کې. ب ـ د ريزين کانالونه د پوستکې په اولنئ حصه کې. ج ـ ـ د ريزين کانالونه په ستن پاڼو ونوکې. دريزين استحصال (په لاس راوړلو) مواردو کې يوازې او يوازې د لرګينو ونود کانالونو څخه کوم چې په ژوندۍ ساقه کې موقيعت لري استفاده کيږي.چې دا د ډير اهميت وړ دي.هغه ريزين چې  د ستن پاڼو ونواوساقې په اولني پوستکې کې موجود وي له هغې څخه خوشبيوداره غوړو په استحصال (په لاسته راوړلو) او توليد کې استفاده کيږي او په دغه ډول ونو کې د ريزين کانالونه په دوه (۲) شکله وجود لري.چې يو ئي عمودې يا طولی کانالونه دي.کوم چې د ونې د تنې(ساقې) په محور باندې قرار لري او بل ئي همدارنګه افقې يا عرضی کانالونه دي کوم چې د لرګې په شعاعې(راديال)يا محوري جهت او په ډيره زياته اندازه په مرکزي جهت کې قراراو موقيعت لري.هر يو له پورته يادو شووْ کانالونو څخه د نلکې په شکل او دواړه (۲) طرفونو ئي سره نښتې يا تړلې وي موجود دي چې په کمه يا زياته اندازه ريزين ترې لاسته راوړي.هغه حجرات کومې چې د ريزين د کانال په ديوال کې موجود دي عبارت دي له:ترشحي حجرات،مړه حجرات اوذخيروي حجرات څخه.ترشحي حجرات د غليظې پلازم لرونکې  او دانه داره دي.يو تعداد زياتې کوچنې د نشايستي او شحم دانې لري.چې په دې ډول حجراتو کې خام (ناخالص)ريزين توليديوي او د يادو کانالونو په داخل کې ترشح کيږي.ددې ترشحي حجراتو ديوالونه کلک او لرګين دي.چې دغه د ريزين د ترشح خاصيت له لاسه ورکوي .ترشحي حجرات ډير نژدې اوپه يو قشر کې موقيعت لري چې په مستقيم او محکم يعني کلک قشر د ريزين کانالونه تشکيلوي.د ترشحي حجراتو د اطرافې ديوال حجرات د نورو حجراتو سره اتباط او رابطه لري چې د ريزين کانال (Resin canal) جوړوي.مړه حجرات د ترشحي حجراتو اطراف احاطه کړي دي. د مړو حجراتو ارتباط د پورته او په څنګ کې د ترشحي حجراتو سره وي ډيرې محکمې او کلکې حجرئ دي.مړو  حجراتو خپله پلازما له لاسه ورکړي ده.او د هوا څخه ډکې دي.ديوالونه ئي کلک او (لرګين)دي.دوې مخانيکې وظيفه په غاړه لري.چې وظيفه ئي د ريزين د کانالونو محافظت او ساتنه ده او د ريزين د جريان  مخنيوي کوي نژدې يا همسايه انساجو ته. د مړو حجراتو د قشر څخه وروسته ذخيروي حجرات قرار لري او دا د څو قطارونو په شکل موجود وي چې دغه حجرات له نورو حجراتو څخه جدا او بيلوي.ذحيروي حجرات د ترشحي حجراتوپه شان د غليظې پلازما لرونکې دي او ددې حجراتو محتويات کوچني شحمي او نشايستوې دانې تشکيلوي کومې چې په دې کې موجودې وي.داسې فکر کيږي چې دغه به د نسج يا انسجونو محافظوې وظيفه هغه مواد چې ريزين توليد وي محافظت کوي.د ذخيروي حجراتو اطراف د تراکيدونو پواسطه احاطه شوې دي چې له دې ځاې د ريزين کانالونه د ونو په تاج کې يعنې په هغه لرګې کې چې په پسرلئ کې توليديږي موقيعت لري.د طولی قطعه کونې په اثر د ريزين کانالونهصريحاءْ د ملاخظې وړ دي. ترشحي حجرات تر ټولو حجراتو کوچنې حجرات دي.چې طول ئي د عمق يا ژوروالې څخه کم (لږ) دي.د ذخيروې حجراتو غرض او طول نسبت مړو حجراتو ته زيات وي.د ريزين د کانالونوجسامت او اندازه يو تر بله فرق کوي چې د ونې(Tree)د عمر پورې اړه لري. د ونې برخې د ونې عمر د کال په حساب د عمودې کانالونوقطر د متر په حساب وړه ښاخونه او دساقې داخلې قشرونه 80-70 0.08-06 د ساقې خارجې قشرونه 85 0.10-0.09 د ساقې خارجې قشرونه 130 0.13-0.11 اول جدول:د ځنګلئ ونود عمر په اساس د ريزين د کانالونوقطر. په هغه وخت کې چې د ساقې څخه پوست يا پوستکې لرې شي.نو د ريزين کانالونه د لرګې په مخ د نوې ساقې  په شکل د سپينو خطونو په ډول چې طول ئي ۱۰ـ۸۰ سانتې متره ته په بلوغ کې رسيږي کيږي ليدل کيږي.د طولی کانالونو اوسطه اندازه د ۵۰ سانتی مترو په شاوخوا اواعظمې اندازه ئي تقريباْ يو(۱) متر ته رسيږي.د افقی کانالونو متوسط قطر د ۰.۰۴ملی متره په شاوخوا کې اندازه شوي دي چې دا د ريزين څخه ډکً وي.د داخلې برخه ئي د قطر ۳.۴ برخه په برکې نيسي يا تشکيلوي. ۱.تراکيد يا تراکيدونه. ۲.د پارانشيم ذخيروې حجرات. ۳.مړه حجرات. ۴.د ترشحي حجراتو داخلې ديوال. ۵. د ترشحي حجرات. ۶.د ريزين د کانال داخلې برخه. (۴) شکل:د ريزين بيولوژي او په لاس راوړل